title: Kongoa
text: Sanelia ke Brazzaville Kongoa patar va loote Bantu korikeem is konaka pinotaca dem dana tir Pigme korikeem ( 1,4 % ). Vanmiae mon tev-sanoya mikra, Kongo korikeem tir tel lodotaf ( 51,5 % ) aze Teke korikeem ( 17,3 % ) aze Mboci korikeem ( 11,5 % ). Ara mikra va 19,7 % ke kote kaatoed. Sanelia memilton walmunewer kire 70 % ke Kongoa vedeyikeem avplekuwed vagee patecta is biradom is domega ke mialukafo Congo is poke Congo-Welfa vawakelot kagluyas va bat toloy seg. Dere karaket va Brazzaville Kongoa tisa vanmiae tela lowidavafa patecta ke Afrika. Belcon, Brazzaville ( 990 000 irubasik ) rea isu Pointe-Noire ( 576 000 ir- ) va lo 60 % ke sanelia avplekud. Ara widavapa tid Dolisie ( 83 000 ir- ) is Nkayi ( 42 000 ).